Nafarroako Parlamentuko Eledunen Batzarrak, 2020ko urtarrilaren 13an egindako bilkuran, ondoko adierazpena onetsi zuen:

“1. Nafarroako Parlamentuak zeharo errefusatzen du Tuteran izandako sexu-erasoa, eta Foruzaingoaren lanak ustezko erasotzailea lehenbailehen atxilotzea ahalbidetuko duela espero du.

2. Nafarroako Parlamentuak bere elkartasuna eta aldekotasuna agertzen dizkie aipatu sexu erasoaren biktima izandako emakumeari eta haren familiari.

3. Nafarroako Parlamentuaren ustez, sexu batek bestea menderatzearen adierazgarririk gorena da sexu-indarkeria, bai eta emakumeen integritatearen eta askatasunaren aurkako atentatu handi bat ere.

4. Nafarroako Parlamentuak zeharo errefusatzen du emakumeen aurkako indarkeria oro, indarkeria matxista modu ororekiko tolerantziarik batere ez duela izanen adierazten du eta konpromisoa agertzen du indarkeria mota hori desagerrarazteko, segurtasuna hobetu eta emakumeek edozein ingurunetan askatasuna erabat baliatzeko lan egiteko.

5. Nafarroako Parlamentuak herritarrei berriz ere gonbit egiten die ez daitezen ezer egin gabe gelditu emakumeen aurkako indarkeriaren eta erasoen aitzinean, eta erreklamatzen du emakumeek beren harremanei, gorputzari eta sexualitateari buruz erabakitzeko eskubidea dutela.

6. Nafarroako Parlamentuak bat egiten du Tuterako Udalaren komunikatuarekin, eta eskertu egiten du herritarrek atzo 19:00etan deitu zen elkarretaratzean parte hartu izana.

7. Nafarroako Parlamentuak Tuterako Udalari eta, horresbestez, Erriberako hiriburuko herritar guztiei helaraziko die adierazpen hau” (10-20/DEC-00004).

Iruñean, 2020ko urtarrilaren 13an

Lehendakaria: Unai Hualde Iglesias